08/06/2022 | Administración LocalMunicipal
Touro
Bases contratación persoal oficina de turismo

A Xunta de Goberno Local, en data 13 de maio de 2022, aprobou as bases para a contratación dun técnico informador turístico, que se transcriben de seguido: Examinadas as bases para a contratación dun técnico informador turístico con cargo á subvención concedida pola Deputación Provincial da Coruña, a Xunta de Goberno Local, por unanimidade aproba as bases que se transcriben a continuación: Estas bases teñen por obxecto a selección dun técnico informador turístico durante un período de seis meses coa finalidade de promocionar e difundir as diferentes actividades turísticas entre a poboación de Touro e os visitantes, vinculada á subvención concedida pola Deputación Provincial a través do Programa DP0029/2022 de subvencións dirixido aos concellos e agrupacións de concellos da provincia da Coruña de menos de 50.000 habitantes para o financiamento do gasto de persoal das oficinas de turismo durante o ano 2022. As funcións a desempeñar serán, en xeral, as seguintes: atención ao público, atención telefónica, dar resposta a través de correo ordinario, fax e correo electrónico, preparación de material promocional turístico para distintas feiras e eventos, realización de visitas guiadas, cubrir formularios e elaborar informes estatísticos. Segunda.- Orzamento: Conforme á subvención concedida pola Deputación Provincial da Coruña. Persoal oficina de turismo, na modalidade de funcionario/a interino/a en réxime de execución de programas conforme ó artigo 10.1. c) do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, vinculado á subvención concedida. O nomeamento e toma de posesión farase tan pronto como remate o proceso de selección de persoal. As retribucións serán as correspondentes a un subgrupo A2, con nivel 16. Xornada completa. Para participar no proceso selectivo, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes: a) Teren nacionalidade española ou seren nacionais dalgún dos estados membros da Unión Europea ou nacionais daqueles Estados aos que se refire e nas condicións que establece o artigo 57 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. b) Teren cumpridos dezaseis anos e non exceder a idade máxima de xubilación forzosa. c) Estar en posesión dalgunha das seguintes titulacións: Técnico superior en Guía, Información e Asistencia Turística ou equivalente, Técnico en Empresas e Actividades Turísticas ou equivalente, Grao ou diplomatura en Turismo ou equivalente homologado, Dobre grao en Ciencias Empresariais e Turismo, Grao ou licenciatura en Historia da Arte, Grao ou licenciatura en Humanidades, Grao ou licenciatura en Xeografía e Ordenación do Territorio, Grao en Historia. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. e) Non atoparse incurso en causa de incompatibilidade ou incapacidade. Sétima.- Dereitos de exame: Non se establecen. O órgano de selección estará formado polos seguintes membros: - Presidenta: Dª Nieves González Mujico, Educadora social. - Vogais.: Dª Oresta Grethe Rat Manser, Traballadora social. Dª Alexis Aliaguilla Franquesa, AEDL. Dª Katarzyna Ewa Llucia Zlataru, encargada PAI. - Secretario: D. José Ramón Casal Orza, funcionario municipal. Os membros designados do órgano de selección cumpren cos requisistos establecidos no artigo 60 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 23.2 da Lei 40/2015. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convocante, quen resolverá o procedente. Os aspirantes poderán recusar aos membros dos tribunais, de acordo co establecido no artigo 24 da Lei 40/2015. O órgano de selección non poderá constituírse nin actuar sen a asistencia de máis da metade dos seus membros, titulares ou suplentes, indistintamente. Poderá dispor a incorporación de asesores especialistas se así o estiman necesario ou adecuado, que actuarán con voz pero sen voto. Así mesmo resolverá todas as dúbidas que poidan xurdir na aplicación das presentes bases. No que respecta á súa constitución e formación de vontade, rexerase pola Lei de procedemento administrativo, estando facultada para interpretar as presentes bases, así como para resolver todas as dúbidas e os problemas que puideran presentarse. A Convocatoria anunciarase mediante publicación dun anuncio no Boletín Oficial da Provincia da Coruña, no taboleiro de anuncios e na páxina web do concello: www.concellodetouro.com Os/As aspirantes ao posto deberán presentar a seguinte documentación: - DNI ou equivalente. - Titulación esixida segundo o disposto na base sexta apartado c); que se acreditará coa fotocopia cotexada do título, ou no seu defecto, xustificante de ter efectuado o depósito para a súa obtención acompañado da certificación oficial de ter superados os estudios conducentes para a súa expedición. - Currículo Vital do/a aspirante. - Xustificantes acreditativos dos méritos alegados, no seu caso. A comisión seleccionadora realizará: - Por posuír outras titulacións relacionadas co traballo a desenvolver distintas das esixidas na base sexta apartado c) desta convocatoria, sempre que estea relacionada coas tarefas do posto de traballo a ocupar, incluídas as titulacións relativas a coñecementos de informática: ata un máximo de 1,5 puntos.1. Por titulación de grao medio ou FP I: 0,25 puntos.2. Por titulación de grao superior ou FP II: 0,5 puntos.3. Por máster non universitario: 0,75 puntos.4. Por titulación universitaria: 1 punto.5. Por máster universitario ou doctorado: 1,5 puntos. - Por ter asistido a cursos, seminarios e xornadas relacionadas coa actividade a desenvolver: ata un máximo de 1 punto.1. Por cada curso de 10 a 50 horas: 0,10 puntos.2. Por cada curso de 51 a 100 horas: 0,25 puntos.3. Por cada curso de máis de 100 horas: 0,50 puntos. Só se valorarán unha vez cursos de idéntico contido. Só se estimarán os cursos impartidos por organismos da administración, institucións públicas ou centros homologados para o efecto. - Coñecementos de idiomas: ata un máximo de 1,5 puntos. Só se estimarán os cursos de escolas oficiais. Valoraranse segundo os criterios da seguinte táboa: - Coñecementos do galego: ata un máximo de 1 punto: 1. Curso de iniciación CELGA 3 ou equivalente: 0,25 puntos.2. Curso de perfeccionamento CELGA 4 ou equivalente: 0,5 puntos.3. Curso CELGA 5 ou equivalente: 1 punto. A experiencia laboral computarase ata un máximo de 2 puntos: - Servizos prestados en postos de igual natureza nas Administracións Públicas: 0,15 puntos por mes de servizo completo. - Servizos prestados en postos de igual natureza en empresas privadas: 0,05 puntos. A experiencia acreditarase mediante informe de vida laboral da Tesourería Xeral da Seguridade Social e mediante informe ou certificación expedido pola administración ou a empresa correspondente ou contrato de traballo. As dúbidas que se susciten serán resoltas pola citado tribunal, que terá a facultade de interpretar estas bases, facendo constar na acta correspondente os acordos adoptados. Os méritos que aleguen os/as interesados/as e que, de acordo co baremo previsto, desexen que se lles teñan en conta, acreditaranse debidamente por medio de documentos orixinais ou fotocopias destes, que presentarán cotexadas fidedignamente, significándose que non se valorarán aqueles méritos que a comisión considere que non estiveran suficientemente acreditados. Os méritos admisibles e valorables serán unicamente os presentados na data de realización do proceso selectivo. A falta de acreditación dos méritos non será subsanable e xerará a non valoración dos mesmos. Consistirá na realización dunha proba teórica. Consistirá en contestar un cuestionario tipo test de 20 preguntas relacionadas co posto ofertado e cos temas relacionados no anexo I. Está dirixida a determinar os coñecementos dos/as aspirantes sobre a profesión. O exame tipo test terá unha resposta correcta por pregunta. (Os erros non puntúan negativo). A duración da proba escrita a decidirá a comisión seleccionadora. As instancias solicitando tomar parte nos procesos selectivos, co modelo oficial ou normalizado que figura como anexo II destas bases, dirixiranse á Alcaldía da Corporación e presentaranse no Rexistro Xeral do Concello, debidamente cumprimentadas, durante o prazo de 5 días hábiles, contados dende o seguinte hábil ao da publicación do anuncio da convocatoria no BOP. Poderán, así mesmo, remitirse as instancias na forma prevista no artigo 16.4 da Lei 39/2015. Se consonte este precepto se presentara a instancia vía correo, deberá aparecer o selo da correspondente oficina de correos na devandita solicitude. Noutro caso, só a data de inscrición da instancia no rexistro xeral do Concello será a que se teña en conta para todos os efectos. Non se admitirán as solicitudes que non se formulen no modelo oficial que figura como anexo II nin as que se reciban no Concello unha vez aprobada pola Alcaldía a lista de aspirantes admitidos/as e excluídos/as definitiva, se for o caso, con independencia do procedemento utilizado para envialas. O segundo día hábil seguinte a aquel no que finalice o prazo de presentación de solicitudes, como máximo, acordarase, por Resolución da Alcaldía, a admisión e exclusión de candidatos/as, se fose o caso, e publicarase inmediatamente a lista de admitidos/as e excluídos/as no taboleiro de anuncios e na páxina web municipal, con indicación do día e hora estimada para o inicio das probas de selección (en función do número de candidatos/as admitidos/as), procurando que non se demore máis de cinco días hábiles, e así mesmo determinará a composición do órgano de selección. Durante o prazo dos dous días hábiles seguintes poderanse presentar reclamacións, que, do mesmo xeito, serán resoltas por resolución da Alcaldía o día hábil seguinte a aquel no que finalice o dito prazo. O resultado, no caso de que houbese modificacións ou reclamacións, publicarase inmediatamente no Taboleiro de anuncios e páxina web do Concello. O órgano de selección reunirase á hora determinada polo Sr. Alcalde de acordo co indicado na base décima primeira, e despois de ser anunciado no taboleiro de anuncios e na páxina web do Concello, para realizar a selección e propoñer á Alcaldía a designación do candidato que maior puntuación obtivese. Poderase deixar deserta a convocatoria se se considera procedente. Unha vez realizada a selección proporase á Alcaldía a elaboración dunha listaxe cos restantes candidatos, por orde da puntuación obtida, para os efectos exclusivos de cubrir o posto, no caso de que o seleccionado non puidese ser nomeado, causase baixa ou outras incidencias. A listaxe de aspirantes será aprobada por resolución da Alcaldía e publicarase no Taboleiro de anuncios e na páxina web do Concello para os efectos de notificación a todas as persoas participantes e os demais interesados. Contra a resolución aprobatoria das listaxes, que esgotará a vía administrativa, poderá interpoñerse un recurso contencioso-administrativo segundo o que dispón a normativa vixente. As listaxes permanecerán en vigor mentres dure o servizo. O que resulte seleccionado, dentro dos tres días hábiles seguintes ao da publicación do resultado no Taboleiro de anuncios municipal, tendo tal publicación efectos de requirimento, deberá de achegar, no caso de que non o fixera con anterioridade, a seguinte documentación: - Declaración de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción. - Declaración xurada de non atoparse incurso en ningunha causa de incapacidade e incompatibilidade de conformidade coa lexislación vixente. - Informe médico / certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. Unha vez achegada a documentación, será nomeado, por resolución da Alcaldía, funcionario interino en réxime de execución de programas do concello para o cargo para o que foi seleccionado. Quen dentro do prazo de tres días indicado, salvo causa de forza maior, non presentara a documentación, non poderá ser contratado, quedando anuladas todas as actuacións, sen menoscabo da responsabilidade na que puidese incorrer por falsidade na súa instancia, pasando a ocupar o seu posto o seguinte candidato por orde da puntuación obtida. Coa finalidade de axilizar os trámites, os chamamentos ou requirimentos aos seguintes candidatos efectuaranse telefonicamente, contactándose con eles no número de teléfono que deixen de referencia na solicitude, pasando ao seguinte candidato no suposto de que non se contactase co que correspondera despois de tres chamadas en horas diferentes ao longo de dous días. O Tribunal quedará autorizado para resolver as dúbidas que se presenten e adoptar os acordos necesarios para a boa orde do proceso selectivo en todo o non previsto nestas bases. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, do 1 de outubro, do procedemento administrativo das administracións públicas. TEMA 1.- O termo municipal de Touro. O Territorio. TEMA 2.- Xeografía e historia: As vinculacións co camiño de Santiago. TEMA 3.- Patrimonio catalogado. Patrimonio inmateiral: festas e tradicións. TEMA 4.- A regulación xurídica en materia de Turismo. O guía de turismo: O Decreto 73/2015, de 7 de maio. Don/a:., con DNI …………………., e domicilio en.……………………………., nacional de …………………….……, con teléfono: ….…. e correo_e: ………………………………………………. - Non ter sido separado/a mediante expediente disciplinario do servizo de calquera das Administracións Públicas, e dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargo públicos por resolución xudicial, para o acceso ó corpo ou escala funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ó emprego público. - Que coñezo e acepto as bases que rexen a dita contratación e que reúno os requisitos esixidos. - Que non desempeña ningún posto ou actividade no sector público delimitado polo artigo primeiro da Lei 53/1984, - Que non realiza actividade privada incompatible ou suxeita a recoñecemento de compatibilidade. - Posuír a capacidade funcional e psíquica para o desempeño das tarefas en non padecer enfermidade ou eiva física que impida o normal exercicio das tarefas habituais e funcións correspondentes ó posto de traballo ó que se opta. - Ter sido informado polo Concello de Touro que no suposto de que eu teña dúbidas sobre si padezo algunha enfermidade infecto-contaxiosa e que reúno as condicións psíquicas e físicas necesarias para a realización do traballo, é aconsellable que, con carácter previo á contratación, faga un recoñecemento médico que descarte a existencia dalgunha enfermidade infecto-contaxiosa e/ou dalgún problema que puidese impedir a normal realización do traballo nas condicións debidas podendo aportar certificado médico acreditativo deses extremos. - Asemade, a efectos do previsto no artigo 10 da Lei 53/1984, do 26 de decembro de Incompatibilidades do Persoal ó Servizo das Administracións Públicas e no artigo 13.1 do Real Decreto 598/1985, do 30 de abril, sobre incompatibilidades do persoal ó servizo da Administración do Estado, da Seguridade Social e dos Entes, Organismos e Empresas dependentes. De acordo co establecido pola normativa vixente en materia de protección de datos, o Responsable de tratamento dos seus datos persoais é o CONCELLO DE TOURO; con dirección en CALLE ISABEL II, Nº26 - 15822 TOURO (A CORUÑA) e correo electrónico correo@concellodetouro. gal. O Delegado de protección de datos de CONCELLO DE TOURO é: Servicios de Adaptación Continua en Protección de Datos RB SL, co que poderá contactar en correo@concellodetouro. gal. Os datos serán utilizados para prestar o servizo solicitado e a xestión administrativa derivada da prestación do servizo. Os seus datos non se cederán a terceiros, salvo por obriga legal. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade dos mesmos en calquera momento. Para iso, CONCELLO DE TOURO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os formularios do concello, sempre acompañados dunha copia do seu DNI para acreditar a súa identidade. Pode consultar a información adicional e detallada sobre Protección de Datos solicitándoa en: correo@concellodetouro. gal. En ______________, _____ de ___________________ de 2022” En Touro, 2 de xuño de 2022 O alcalde, Ignacio Codesido Barreiro